प्रधानमंत्री के संबोधन से पहले राहुल गांधी से साधा उनपर निशाना, जानें क्या कहा?
राहुल गांधी ने प्रधानमंत्री नरेंद्र मोदी से उनके आज शाम 6 बजे होने वाले देश के नाम संबोधन को लेकर अपील की है। राहुल गांधी ट्वीट कर कहा कि प्रधानमंत्री अपने 6 बजे के भाषण में कृपया राष्ट्र को वह तारीख बताएं जिसमें आप चीनी सैनिकों को भारतीय क्षेत्र से बाहर फेंक देंगे।
नई दिल्ली: राहुल गांधी ने प्रधानमंत्री नरेंद्र मोदी से उनके आज शाम 6 बजे होने वाले देश के नाम संबोधन को लेकर अपील की है। राहुल गांधी ट्वीट कर कहा कि प्रधानमंत्री अपने 6 बजे के भाषण में कृपया राष्ट्र को वह तारीख बताएं जिसमें आप चीनी सैनिकों को भारतीय क्षेत्र से बाहर फेंक देंगे। इससे पहले भी राहुल गांधी चीन को लेकर प्रधानमंत्री मोदी पर हमला बोल चुके है। राहुल गांधी ने हाल ही में पीएम मोदी को 'कायर' करार देते हुए दावा किया था कि अगर उनकी सरकार होती तो 15 मिनट नहीं लगते चाइना को उठाकर फेंकने में। हालांकि इस बयान के बाद उनकी आलोचना भी हुई थी। राहुल गांधी ने हरियाणा के कुरुक्षेत्र में किसान रैली को संबोधित करते हुए प्रधानमंत्री नरेंद्र मोदी को कायर बताया था। उन्होंने कहा था, 'जब हमारी सरकार थी, मैं आपको गारंटी देता हूं, चाइना में इतना दम नहीं था कि वो हमारे देश में एक कदम भी डाल दे। आज पूरी दुनिया में एक ही देश है जिसके अंदर कोई और देश की सेना आई। 1200 वर्ग किलोमीटर ले गई और कायर प्रधानमंत्री कहता है कि इस देश की जमीन किसी ने नहीं ली। पूरी दुनिया में एक ही देश है जिसकी जमीन हड़पी गई, वह है हिंदुस्तान' उन्होंने आगे कहा, '...मैं आपको बता रहा हूं कि हमारी सरकार होती न तो उठाकर फेंक देते चाइना को बाहर।...15 मिनट लगते बस।'प्रधानमंत्री मोदी को कायर बताने पर बीजेपी आईटी सेल के चीफ अमित मालवीय ने गांधी-नेहरू परिवार को ही कायर, तानाशाह और भ्रष्ट बता दिया था। मालवीय ने ट्वीट कर कहा था कि तो कायर नेहरू के परनाती, तानाशाह इंदिरा के नाती, लूजर राजीव और भ्रष्ट सोनिया के बेटे ने यह बात कही।